Lauraceae

Ny Lauraceae dia fianakavian-javamaniry mamony sy roa ravin-tsimoka, ao amin' ny filaharana Laurales. Ity fianakaviana ity dia ahitana karazana eo anelanelan' ny 2 000 sy 2 850 mahery, izay mitsinjara amin' ny vondron-karazana eo anelanelan' ny 45 sy 50 mahery, ahitana hazo sy hazobotry manana ravina saika maitso lalandava. Hita indrindra any amin' ny faritra manana toetany antonony sy mafana, indrindra fa any Azia Atsimo-Atsinanana sy any Amerika Atsimo ny zavamaniry ao amin' ity fianakaviana ity. Maro amin' izy ireo ny manitra sy maitso lalandava, fa ny sasany, toa ny vondron-karazana Sassafras, dia manintsan-dravina. Miavaka ao amin' ny Lauraceae ny vondron-karazana Cassytha satria vahy katsentsitra ny karazana ao aminy. Tena misy poizina ny karazana maro ao anatin' ity fianakaviana ity. Azo hanina sy be mpihinana anefa ny sasany toy ny zavôka (Persea americana). Nandray anjara lehibe tamin' ny varotra zava-manitra ny karazana ao amin' ny fianakaviana Lauraceae, indrindra fa ny zavamaniry ao amin' ny vondron-karazana toa ny Cinnamomum, izay mamokatra menakamanitra izay ampiasaina betsaka amin' ny fandrahoan-tsakafo sy amin' ny fanamboarana ranomanitra ary amin' ny fitsaboana nentim-paharazana.

 Vondron-karazana 
vignette|311x311px|Ravina avy amin' ny karazana efatra amin' ny Lauraceae: Cinnamomum camphora (ravintsara), Litsea glutinosa (zavôka manja), Cinnamomum aromaticum, Persea americana (zavôka)
Inty ny lisitry ny vondron-karazana 58 ao amin' ny fianakaviana Lauraceae araka ny Plants of the World Online/:

 Actinodaphne Nees
 Aiouea Aubl.
 Alseodaphne Nees
 Alseodaphnopsis H.W.Li & J.Li
 Andea van der Werff
 Aniba Aubl.
 Apollonias
 Aspidostemon Rohwer & H.G.Richt.
 Beilschmiedia Nees
 Camphora Fabr.
 Caryodaphnopsis Airy Shaw
 Cassytha Osbeck
 Chlorocardium Rohwer, H.G.Richt. & van der Werff
 Cinnadenia Kosterm.
 Cinnamomum Schaeff.
 Clinostemon Kuhlm. & Samp.
 Cryptocarya R.Br.
 †Marmarthia
 Damburneya Raf.
 Dehaasia Blume
 Dicypellium Nees & Mart.
 Dodecadenia Nees
 Endiandra R.Br.
 Endlicheria Nees
 Eusideroxylon Teijsm. & Binn.
 Hexapora Hook.f.
 Hypodaphnis Stapf
 Kubitzkia van der Werff
 Kuloa Trofimov & Rohwer
 Laurus L.
 Licaria Aubl.
 Lindera Thunb.
 Litsea Lam.
 Machilus Rumph. ex Nees
 Mespilodaphne Nees
 Mezilaurus Kuntze ex Taub.
 Nectandra Rol. ex Rottb.
 Neocinnamomum H.Liu
 Neolitsea Merr.
 Nothaphoebe Blume
 Ocotea Aubl.
 Paraia Rohwer, H.G.Richt. & van der Werff
 Parasassafras D.G.Long
 Persea Mill. (synonym Apollonias Nees)
 Phoebe Nees
 Phyllostemonodaphne Kosterm.
 Pleurothyrium Nees
 Potameia Thouars
 Potoxylon Kosterm.
 Rhodostemonodaphne Rohwer & Kubitzki
 Sassafras J.Presl.
 †Sassafrasoxylon
 Sextonia van der Werff
 Sinopora J.Li, N.H.Xia & H.W.Li
 Syndiclis Hook.f.
 Tamala Raf.
 Triadodaphne Kosterm.
 †Ulminium Unger
 Umbellularia Nutt.
 Urbanodendron Mez
 Williamodendron Kubitzki & H.G.Richt.
 Yasunia van der Werff

 Eto Madagasikara 
vignette|Cassytha filiformis
Ireto ny vondron-karazana hita eto Madagasikara:

 Cassytha: vahy katsentsitra tsy misy raviny, karazana hita manerana ny faritra trôpikaly (Cassytha filiformis).
 Cryptocarya: hazo misy raviny mifandimby, ahitana karazany 25 eo ho eo taorian' ny famindrana ny Ravensara. Ny karazana valo ao amin' ny vondron-karazana Ravensara dia nafindra ao amin' ny vondron-karazana Cryptocarya.
 Aspidostemon: vondron-karazana ahitana karazana manodidina ny 30 tsy hita raha tsy eto Madagasikara, ahitana karazana tao amin' ny Cryptocarya, manana ravna mifanohitra, misy lahilbony telo na enina.
 Ocotea: misy karazana 35 tsy fahita afa-tsy eto Madagasikara, manana voniny misy lahimbony sivy, voany miendrika kaopy; ahitana karazana tokana tsy hita afa-tsy ao Kômôro (Ocotea comoriensis).
 Potameia: tsy fahita afa-tsy eto Madagasikara, misy karazany 25 eo ho eo.
 Beilschmiedia: manana karazana sivy tsy fahita afa-tsy eto Madagasikara.​ Ny zavamaniry ao amin' ny Apollonias, izay nahitana karazana miisa enina (A. grandiflora, A. madagascariensis, A. microphylla, A. oppositifolia, A. sericea, A. velutina) izay tsy fahita afa-tsy eto Madagasikara, dia efa nafindra ao amin' ny Beilschmiedia.

 Jereo koa